**Notă Informativă**

**la proiectul Hotărârii Guvernului pentru modificarea Hotărârii Guvernului nr.750/2016 pentru aprobarea regulamentelor privind cerințele în materie de proiectare ecologică aplicabile produselor cu impact energetic**

|  |
| --- |
|  |
| **1.Denumirea autorului și, după caz, a participanților la elaborarea proiectului** | | |
| Proiectul Hotărârii Guvernului pentru modificarea Hotărârii Guvernului nr.750/2016 pentru aprobarea regulamentelor privind cerințele în materie de proiectare ecologică aplicabile produselor cu impact energetic a fost elaborat de către Ministerul Energiei. | | |
| **2.Condițiile ce au impus elaborarea proiectului de act normativ și finalitățile urmărite** | | |
| Produsele cu impact energetic au o pondere importantă în consumul de resurse naturale și de energie. Consumul de energie casnic reprezintă aproape 50% din consumului final de energie și aparatele electrocasnice de uz casnic sunt responsabile pentru aproape 70-80% din acest consum.  Problema principală abordată prin prezentul proiect constă în ameliorarea continuă a impactului general al produselor cu impact energetic asupra mediului, în special prin identificarea surselor majore de impact negativ asupra mediului și evitarea transferului de poluare, precum și a economisirii de energie printr-o mai bună proiectare ecologică sau plasare pe piață a produselor cu eficiență energetică mai avansată ceea ce conduce, de asemenea, la economii pentru întreprinderi și pentru utilizatorii finali.  Impactul activității economice asupra mediului înconjurător se manifestă prin utilizarea nerațională a resurselor naturale, dar şi prin deversarea în mediul natural a poluanților, deșeurilor şi reziduurilor rezultate din procesul de producție şi consumul final al acesteia.  Introducerea etichetei ecologice reprezintă unul dintre instrumentele economice ce pot adresa eficient problemele menționate și contribui direct la îmbunătățirea calității mediului.  Performanța mediului și eficiența energetică pot fi îmbunătățite prin includerea aspectelor de mediu la una din primele etape a creării produsului.  Moldova se numără printre țările europene expuse vulnerabilității energetice, o situație agravată de creșterea prețurilor la energie ca urmare a recentei crize energetice. În acest context, eficientizarea consumului de energie, în special în rândul gospodăriilor din Moldova, devine esențială pentru a diminua problema vulnerabilității energetice la nivel național.  Proiectul propus spre aprobare stabilește cerințele în materie de proiectare ecologică pentru produsele reglementate, procedurile de evaluare a conformității și procedura de verificare în scopul supravegherii pieței. Cerințele în materie de proiectare ecologică introduse prin regulamente specifice includ eficiența energetică și cerințele privind informația despre produs.  Scopul proiectului de modificare a Hotărârii Guvernului nr. 750/2016 este de a perfecționa cadrul legal pentru punerea în aplicare a cerințelor de proiectare ecologică în Republica Moldova aplicabile următoarelor produse:   * surselor de lumină și dispozitivelor de comandă separate; * motoarelor electrice şi variatoarelor de viteză; * mașinilor de spălat vase de uz casnic; * mașinilor de spălat rufe de uz casnic și mașinilor de spălat și uscat rufe de uz casnic; * surselor de alimentare externe; * aparatelor frigorifice; * afișajelor electronice; * cuptoarelor, plitelor de gătit și hotelor de bucătărie de uz casnic; * aparatelor pentru încălzire locală; * aparatelor pentru încălzire locală cu combustibil solid; * dulapurilor frigorifice de depozitare profesionale, dulapurilor frigorifice de răcire și congelare rapidă, unităților de condensare și răcitoarelor pentru procese; * transformatoarelor de putere mici, medii și mari; * echipamentelor de sudură; * aparatelor frigorifice cu funcție de vânzare direct; * computerelor și serverelor informatice; * unităților de ventilație; * cazanelor cu combustibil solid; * produselor pentru încălzirea aerului, sistemelor pentru răcire, răcitoarelor industriale cu temperaturi înalte și ventiloconvectoarelor; * servere și produse destinate stocării datelor; * telefoane inteligente, alte telefoane mobile, telefoane fără fir și tablete de tip „slate”; * instalațiilor pentru încălzirea apei și rezervoarelor de apă caldă.   Prin încurajarea îmbunătățirii performanței de mediu a produselor cu impact energetic, proiectul propus spre aprobare are scopul de a contribui la diminuarea ponderii înalte a sărăciei energetice, afectând din 57,2% din populație conform veniturilor și evitarea inducerii în eroare a consumatorului cu privire la calitatea produselor prin utilizarea de către agenții economici a unor inscripţii precum’’ecologic”;’’verde”, ”eco”. Inactualitatea cerințelor tehnice afectează consumatorii finali, persoane fizice sau juridice, care procură și pun în funcțiune produsele cu impact energetic.  Beneficiile în urma ameliorării continuă a impactului al produselor cu impact energetic asupra mediului, în baza unui cadru pentru stabilirea cerințelor în materie de proiectare ecologică aplicabile produselor cu impact energetic, sunt următoarele:   * atingerea obiectivului de economisire anuală a energiei de 0,8% pe an pentru perioada 2024-2030, conform Strategiei Naționale de Dezvoltare „Moldova Europeană 2030”; * atingerea obiectivelor stabilite în Acordul Climatic de la Paris privindreducerea necondiționată a emisiilor de gaze cu efect de seră (GES) până la 70% către anul 2030 și reducerea necondiționată până la 88%, comparativ cu anul de referință 1990 (Contribuției Naționale Determinate actualizată[[1]](#footnote-1)). Analizând datele prezentate în Raportul Național de Inventariere[[2]](#footnote-2) 1990-2020 se observă, că sectorul energetic este cea mai mare contribuție la emisiile naționale de GES, cu o pondere medie de 81.8% în 1990 și 69.9% în 2020.   Toate produsele cu impact energetic supuse cerințelor privind proiectarea ecologică și etichetarea energetică sunt complet importate și nu există niciun producător local al acestor produse în Moldova. Acest fapt face ca piața locală să fie puternic dependentă de conformitatea sau neconformitatea produselor fabricate și a conformității evaluate în afara Moldovei.  Astfel, costurile desfășurării afacerilor vor crește doar pentru distribuitorii de astfel de produse, și se vor limita la cheltuielile organizaționale, precum, identificarea producătorilor care produc produse conform cerințelor stabilite în Hotărârea Guvernului nr. 750/2016 și asigurarea corectitudinii documentației tehnice a produsului comercializat.  Propunerea legislativă are ca obiectiv principal atingerea Obiectivelor de Dezvoltare Durabilă (în continuare - ODD) care sunt reglementate în Strategia Națională de Dezvoltare "Moldova Europeană 2030". În particular, ODD 7, dedicat energiei accesibile și curate și ODD 13, bazat pe acțiunea climatică, care încurajează integrarea acțiunilor de economisire a energiei și de reducere a emisiilor de gaze cu efect de seră (în continuare - GES). Obiectivele menționate, sunt stipulate în mai multe documente de politici și acte normative naționale, inclusiv: *Strategia națională de dezvoltare „Moldova Europeană 2030”, Strategia de mediu pentru anii 2014-2023, Programului național de adaptare la schimbările climatice până în anul 2030 și* *Programul de dezvoltare cu emisii reduse al Republicii Moldova până în anul 2030, recent aprobate, precum și Strategia Energetică a Republicii Moldova până în anul 2030*. | | |
| **3.**Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene | | |
| Proiectul pentru modificarea Hotărârii Guvernului nr.750/2016 pentru aprobarea regulamentelor privind cerințele în materie de proiectare ecologică aplicabile produselor cu impact energetic conține norme privind armonizarea legislației naționale cu legislația Uniunii Europene.  În condițiile onorării obligațiunile luate de RM față de Acordului de la Paris privind schimbările climatice (în continuare - Acordului Climatic de la Paris), ratificat de Republica Moldova prin Legea nr. 78 din 04.05.2017 și Tratatului Comunității Energetice (ENC) (Legea nr.117-XVIII din 23.12.2009), aprobarea Hotărârii Guvernului pentru modificarea Hotărârii Guvernului nr. 750/2016, este o soluție optimă pentru îndeplinirea prevederilorAcordului de Asociere Republica Moldova – Uniunea Europeană din 2014.  Ținând cont de faptul că aderarea la UE este una din cele mai importante ținte ale Moldovei, alinierea cadrului legislativ şi normativ al Republicii Moldova la acquis-ul UE este una din premisele pentru aderare și respectiv constituie o obligație în contextul Acordului de Asociere. Cadrul UE privind proiectarea ecologică este inclus în mai multe capitole de negociere, inclusiv libera circulație a mărfurilor, mediul și energia. Prin urmare, adoptarea și punerea în aplicare a acestui pachet legislativ va ajuta Guvernul Republicii Moldova să facă un pas înainte către aderarea la UE.  Cadrul general al Uniunii Europene pentru proiectarea ecologică este constituit din Directiva-umbrelă 2009/125/EC de instituire a unui cadru pentru stabilirea cerințelor în materie de proiectare ecologică aplicabile produselor cu impact energetic, inclusiv produsele pentru utilizare casnică, profesională și comercială. Această Directiva a fost transpusă în Legea 151/2014 privind cerințele în materie de proiectare ecologică aplicabile produselor cu impact energetic.  Cadrul UE privind proiectarea ecologică a fost adoptat parțial de către Guvernul RM și doar 18 din 29 Regulamente de implementare sunt în vigoare, dar unele din ele transpun versiuni vechi sau au fost abrogate.  Proiectul pentru modificarea Hotărârii Guvernului nr.750/2016 transpune integral următoarele acte ale UE:   1. Regulamentul (UE) 2019/2020 al Comisiei din 1 octombrie 2019 de stabilire a cerințelor în materie de proiectare ecologică aplicabile surselor de lumină și dispozitivelor de comandă separate în temeiul Directivei 2009/125/CE a Parlamentului European și a Consiliului și de abrogare a Regulamentelor (CE) nr. 244/2009, (CE) nr. 245/2009 și (UE) nr. 1194/2012 ale Comisiei; 2. Regulamentul (UE) 2019/1781 al Comisiei din 1 octombrie 2019 de stabilire a cerințelor în materie de proiectare ecologică aplicabile motoarelor electrice și variatoarelor de viteză în temeiul Directivei 2009/125/CE a Parlamentului European și a Consiliului, de modificare a Regulamentului (CE) nr. 641/2009 cu privire la cerințele de proiectare ecologică aplicabile pompelor de circulație fără etanșare independente și pompelor de circulație fără etanșare integrate în produse și de abrogare a Regulamentului (CE) nr. 640/2009 al Comisiei; 3. Regulamentul (UE) 2019/2022 al Comisiei din 1 octombrie 2019 de stabilire a cerințelor în materie de proiectare ecologică aplicabile mașinilor de spălat vase de uz casnic în temeiul Directivei 2009/125/CE a Parlamentului European și a Consiliului de modificare a Regulamentului (CE) nr. 1275/2008 al Comisiei și de abrogare a Regulamentului (UE) nr. 1016/2010 al Comisiei; 4. Regulamentul (UE) 2019/2023 al Comisiei din 1 octombrie 2019 de stabilire a cerințelor în materie de proiectare ecologică aplicabile mașinilor de spălat rufe de uz casnic și mașinilor de spălat și uscat rufe de uz casnic în temeiul Directivei 2009/125/CE a Parlamentului European și a Consiliului, de modificare a Regulamentului (CE) nr. 1275/2008 al Comisiei și de abrogare a Regulamentului (UE) nr. 1015/2010 al Comisiei; 5. Regulamentul (UE) 2019/1782 al Comisiei din 1 octombrie 2019 de stabilire cerințelor în materie de proiectare ecologică aplicabile surselor de alimentare externe în temeiul Directivei 2009/125/CE a Parlamentului European și a Consiliului și de abrogare a Regulamentului (CE) nr. 278/2009 al Comisiei; 6. Regulamentul (UE) 2019/2021 al Comisiei din 1 octombrie 2019 de stabilire a cerințelor în materie de proiectare ecologică aplicabile afișajelor electronice în temeiul Directivei 2009/125/CE a Parlamentului European și a Consiliului, de modificare a Regulamentului (CE) nr. 1275/2008 al Comisiei și de abrogare a Regulamentului (CE) nr. 642/2009 al Comisiei; 7. Regulamentul (UE) 2015/1185 al Comisiei din 24 aprilie 2015 de punere în aplicare a Directivei 2009/125/CE a Parlamentului European și a Consiliului în ceea ce privește cerințele în materie de proiectare ecologică aplicabile aparatelor pentru încălzire locală cu combustibil solid; 8. Regulamentul (UE) 2015/1095 al Comisiei din 5 mai 2015 de punere în aplicare a Directivei 2009/125/CE a Parlamentului European și a Consiliului în ceea ce privește cerințele în materie de proiectare ecologică aplicabile dulapurilor frigorifice de depozitare profesionale, dulapurilor frigorifice de răcire și congelare rapidă, unităților de condensare și răcitoarelor pentru procese; 9. Regulamentul (UE) nr. 548/2014 al Comisiei din 21 mai 2014 privind punerea în aplicare a Directivei 2009/125/CE a Parlamentului European și a Consiliului în ceea ce privește transformatoarele de putere mici, medii și mari; 10. Regulamentul (UE) nr. 1253/2014 al Comisiei din 7 iulie 2014 de punere în aplicare a Directivei 2009/125/CE a Parlamentului European și a Consiliului în ceea ce privește cerințele de proiectare ecologică pentru unitățile de ventilație; 11. Regulamentul (UE) 2015/1189 al Comisiei din 28 aprilie 2015 de punere în aplicare a Directivei 2009/125/CE a Parlamentului European și a Consiliului în ceea ce privește cerințele de proiectare ecologică aplicabile cazanelor cu combustibil solid; 12. Regulamentul (UE) 2016/2281 al Comisiei din 30 noiembrie 2016 de punere în aplicare a Directivei 2009/125/CE a Parlamentului European și a Consiliului de instituire a unui cadru pentru stabilirea cerințelor în materie de proiectare ecologică aplicabile produselor cu impact energetic, în ceea ce privește cerințele de proiectare ecologică aplicabile produselor pentru încălzirea aerului, produselor pentru răcire, răcitoarelor industriale cu temperaturi înalte și ventiloconvectoarelor; 13. Regulamentul (UE) 2019/424 al Comisiei din 15 martie 2019 de stabilire a unor cerințe de proiectare ecologică pentru servere și produse pentru stocarea datelor în temeiul Directivei 2009/125/CE a Parlamentului European și a Consiliului și de modificare a Regulamentului (UE) nr. 617/2013 al Comisiei; 14. Regulamentul (UE) 2023/1670 al Comisiei din 16 iunie 2023 de stabilire a cerințelor în materie de proiectare ecologică pentru telefoane inteligente, alte telefoane mobile decât cele inteligente, telefoane fără fir și tablete de tip „slate” în temeiul Directivei 2009/125/CE a Parlamentului European și a Consiliului și de modificare a Regulamentului (UE) 2023/826 al Comisiei; 15. Regulamentul (UE) 2019/2019 al Comisiei din 1 octombrie 2019 de stabilire a cerințelor în materie de proiectare ecologică aplicabile aparatelor frigorifice în temeiul Directivei 2009/125/CE a Parlamentului European și a Consiliului și de abrogare a Regulamentului (CE) nr. 643/2009 al Comisiei; 16. Regulamentul (UE) nr. 66/2014 al Comisiei din 14 ianuarie 2014 de punere în aplicare a Directivei 2009/125/CE a Parlamentului European și a Consiliului în ceea ce privește cerințele de proiectare ecologică aplicabile cuptoarelor, plitelor de gătit și hotelor de bucătărie de uz casnic; 17. Regulamentul (UE) 2015/1188 al Comisiei din 28 aprilie 2015 de punere în aplicare a Directivei 2009/125/CE a Parlamentului European și a Consiliului în ceea ce privește cerințele în materie de proiectare ecologică aplicabile aparatelor pentru încălzire locală; 18. Regulamentul (UE) 2019/1784 al Comisiei din 1 octombrie 2019 pentru stabilirea cerințelor în materie de proiectare ecologică aplicabile echipamentelor de sudură în temeiul Directivei 2009/125/CE a Parlamentului European și a Consiliului; 19. Regulamentul (UE) 2019/2024 al Comisiei din 1 octombrie 2019 de stabilire a cerințelor în materie de proiectare ecologică aplicabile aparatelor frigorifice cu funcție de vânzare directă în conformitate cu Directiva 2009/125/CE a Parlamentului European și a Consiliului 20. Regulamentul (UE) nr. 617/2013 al Comisiei din 26 iunie 2013 de punere în aplicare a Directivei 2009/125/CE a Parlamentului European și a Consiliului în ceea ce privește cerințele de proiectare ecologică aplicabile computerelor și serverelor informatice; 21. Regulamentul (UE) nr. 814/2013 al Comisiei din 2 august 2013 de punere în aplicare a Directivei 2009/125/CE a Parlamentului European și a Consiliului în ceea ce privește cerințele în materie de proiectare ecologică pentru instalațiile pentru încălzirea apei și rezervoarele de apă caldă.   Totodată, proiectul de Hotărâre pentru modificarea Hotărârii Guvernului nr.750/2016 vine cu modificări și asupra Anexei 14 a HG 750/2016 prin care a fost transpus Regulamentului (CE) nr. 641/2009 al Comisiei din 22 iulie 2009 de punere în aplicare a Directivei 2005/32/CE a Parlamentului European și a Consiliului cu privire la cerințele de proiectare ecologică aplicabile pompelor de circulație fără etanșare independente și pompelor de circulație fără etanșare integrate în produse. Modificările propuse iau în considerare modificările aduse prin Regulamentul (UE) 2019/1781 al Comisiei din 1 octombrie 2019  În context, în scopul descrierii gradului de compatibilitate a prevederilor incluse în proiect, au fost elaborate Tabelele de concordanță. | | |
| **4.Principalele prevederi ale proiectului și evidențierea elementelor noi** | | |
| Scopul proiectului de modificare a Hotărârii Guvernului nr. 750/2016 este de a perfecționa cadrul legal pentru punerea în aplicare a cerințelor de proiectare ecologică în Republica Moldova aplicabile următoarelor produse:   * surselor de lumină și dispozitivelor de comandă separate; * motoarelor electrice şi variatoarelor de viteză; * mașinilor de spălat vase de uz casnic; * mașinilor de spălat rufe de uz casnic și mașinilor de spălat și uscat rufe de uz casnic; * surselor de alimentare externe; * aparatelor frigorifice; * afișajelor electronice; * cuptoarelor, plitelor de gătit și hotelor de bucătărie de uz casnic; * aparatelor pentru încălzire locală; * aparatelor pentru încălzire locală cu combustibil solid; * dulapurilor frigorifice de depozitare profesionale, dulapurilor frigorifice de răcire și congelare rapidă, unităților de condensare și răcitoarelor pentru procese; * transformatoarelor de putere mici, medii și mari; * echipamentelor de sudură; * aparatelor frigorifice cu funcție de vânzare direct; * computerelor și serverelor informatice; * unităților de ventilație; * cazanelor cu combustibil solid; * produselor pentru încălzirea aerului, sistemelor pentru răcire, răcitoarelor industriale cu temperaturi înalte și ventiloconvectoarelor; * servere și produse destinate stocării datelor; * telefoane inteligente, alte telefoane mobile, telefoane fără fir și tablete de tip „slate”; * instalațiilor pentru încălzirea apei și rezervoarelor de apă caldă.   Proiectul propus spre aprobare stabilește cerințele în materie de proiectare ecologică pentru produsele reglementate, procedurile de evaluare a conformității și procedura de verificare în scopul supravegherii pieței. Cerințele în materie de proiectare ecologică introduse prin regulamente specifice includ eficiența energetică și cerințele privind informația despre produs.  Ca urmare a abrogării unor Regulamente de implementare din cadrul UE, proiectul de modificare a Hotărârii Guvernului nr. 750/2016 prevede abrogarea următoarelor Regulamente:  Regulamentul cu privire la cerinţele de proiectare ecologică pentru lămpi de uz casnic nondirecţionale, conform anexei nr. 1;  Regulamentul cu privire la cerinţele de proiectare ecologică aplicabile lămpilor fluorescente fără balast încorporat, lămpilor cu descărcare de intensitate ridicată, precum şi balasturilor şi corpurilor de iluminat compatibile cu aceste lămpi, conform anexei nr.2;  Regulamentul cu privire la cerinţele de proiectare ecologică pentru lămpile direcţionale, lămpile cu diode electroluminiscente şi echipamentele aferente, conform anexei nr.3;  Regulamentul cu privire la cerinţele de proiectare ecologică aplicabile motoarelor electrice, conform anexei nr.4;  Regulamentul cu privire la cerinţele de proiectare ecologică aplicabile maşinilor de spălat vase de uz casnic, conform anexei nr.6;  Regulamentul cu privire la cerinţele de proiectare ecologică aplicabile maşinilor de spălat rufe de uz casnic, conform anexei nr.7;  Regulamentul cu privire la cerințele de proiectare ecologică pentru aparatele frigorifice de uz casnic, conform anexei nr. 12;  Regulamentul cu privire la cerințele de proiectare ecologică pentru aparatele TV, conform anexei nr. 13;  Regulamentul cu privire la cerințele de proiectare ecologică pentru puterea absorbită în regim fără sarcină și pentru randamentul mediu în regim activ al surselor externe de alimentare, conform anexei nr. 17.  Proiectului de modificare a Hotărârii Guvernului nr. 750/2016 modifică Regulamentul cu privire la cerințele de proiectare ecologică aplicabile pompelor de circulație fără etanșare independente și pompelor de circulație fără etanșare integrate în produse (Anexa nr.14) în conformitate cu prevederile Regulamentului (UE) 2019/1781 de stabilire a cerinţelor în materie de proiectare ecologică aplicabile motoarelor electrice şi variatoarelor de viteză în temeiul Directivei 2009/125/CE a Parlamentului European şi a Consiliului, de modificare a Regulamentului (CE) nr. 641/2009 cu privire la cerinţele de proiectare ecologică aplicabile pompelor de circulaţie fără etanşare independente şi pompelor de circulaţie fără etanşare integrate în produse şi de abrogare a Regulamentului (CE) nr. 640/2009 al Comisiei. | | |
| **5.Fundamentarea economico-financiară** | | |
| Aprobarea proiectului nu va necesita cheltuieli financiare și alocarea mijloacelor financiare suplimentare de la bugetul de stat.  Astfel, costurile desfășurării afacerilor vor crește doar pentru distribuitorii de astfel de produse, și se vor limita la cheltuielile organizaționale, precum, identificarea producătorilor care produc instalații conform cerințelor stabilite în Regulamente și asigurarea corectitudinii documentației tehnice a produsului comercializat.  Impactul estimat al acestui proiect va include atât impactul legat de energie (de exemplu, economiile de energie și reducerea emisiilor de GES), cât și beneficiile non-energetice (de exemplu, beneficii economice și sociale, precum și beneficiile de gen). Deși acestea din urmă nu pot fi măsurate și cuantificate cu ușurință, potențialele îmbunătățiri sunt.  Beneficiile energetice și reducerile asociate ale emisiilor de GES, care conform estimărilor vor fi obținute prin implementarea acestui proiect pe o perioadă de aproximativ 10 ani. În absența datelor necesare, atunci când se evaluează impactul global al pachetului legislativ, cifrele UE sunt ajustate în mod proporțional la situația Moldovei. La baza acestei comparații se află cele mai recente date ale PIB-ului în UE și, respectiv, în Moldova (adică datele din 2022).  Respectiv, PIB-ul Moldovei a fost de aproximativ 14,5 miliarde USD, dar al UE a fost de aproximativ 16,6 trilioane USD în 2022. Asta înseamnă că economiile de energie și țintele de reducere a GES, estimate pentru Moldova, ar putea fi aproximate la unu la mie pe UE.  Implementarea prevederilor proiectului de modificare a Hotărârii Guvernului nr. 750/2016, nu necesită careva măsuri instituționale sau organizatorice suplimentare, precum crearea unor noi instituții sau subdiviziuni în instituțiile existente. | | |
| **6.Modul de încorporare a actului în cadrul normativ în vigoare** | | |
| *Legea nr. 235/2011 privind activităţile de acreditare şi de evaluare a conformităţii* - stabileşte cadrul legal pentru activitatea de acreditare a organismelor de evaluare a conformităţii, realizată cu titlu obligatoriu sau voluntar, pentru punerea la dispoziţie a produselor pe piaţă şi pentru activitatea de evaluare a conformităţii, indiferent de faptul că această evaluare este obligatorie sau nu la produsele introduse pe piaţă şi/sau utilizate în Republica Moldova.  În contextul protejării drepturilor ecologice ale consumatorilor, *Legea nr. nr. 420/2006 privind activitatea de reglementare tehnică*[[3]](#footnote-3) defineste cerințele generale pentru conținutul, elaborarea, publicarea și aplicarea reglementărilor tehnice. Aceasta vizează asigurarea transparenței în procesul de reglementare și promovarea circulației libere a produselor și serviciilor. Legea precizează drepturile și obligațiile autorităților de reglementare, stabilind totodată cerințele pentru monitorizarea pieței, cu scopul de a proteja piața internă de produse periculoase, contrafăcute și care nu corespund normelor stabilite. *Legea nr. 422/ 2006 privind securitatea generală a produselor* definește cadrul legal esențial pentru garantarea securității produselor comercializate în Republica Moldova.  *Legea 151/2014 privind cerințele în materie de proiectare ecologică aplicabile produselor cu impact energetic* stabileşte cerinţe pentru produsele cu impact energetic introduse pe piaţă şi/sau puse în funcţiune, contribuind astfel la dezvoltarea durabilă, creşterea eficienţei energetice şi a nivelului de protecţie a mediului, precum şi la sporirea securităţii furnizării energiei.  Nu este necesară modificarea cadrului normativ existent. | | |
| **7.Avizarea și consultarea publică a proiectului** | | |
| În scopul respectării prevederilor Legii nr. 239/2008 privind transparența în procesul decizional, anunțul privind inițierea procesului de elaborare a Proiectului Hotărârii Guvernului a fost plasat pe pagina web oficială a Ministerului Energiei, compartimentul „Transparență decizională, consultări publice” și pe portalul guvernamental.  <https://particip.gov.md/ro/document/stages/anunt-despre-initierea-procesului-de-elaborare-a-proiectului-hotararii-guvernului-pentru-modificarea-hotararii-guvernului-nr7502016-pentru-aprobarea-regulamentelor-privind-cerintele-in-materie-de-proiectare-ecologica-aplicabile-produselor-cu-impact-energetic/12628>  Respectând prevederile Legii nr. 239/2008 privind transparența decizională au fost organizate consultări publice cu părțile interesate, iar comentariile și obiecțiile prezentate de către aceștia sunt reflectate în sintaza obiecțiilor și propunerilor la proiect. | | |
| **8.Constatările expertizei anticorupție** | | |
| Proiectul a fost supus expertizei anticorupție, conform art. 36 din Legea nr.100/2017 cu privire la actele normative, conform căreia a fost constatat că cerințele în materie de proiectare ecologică introduse prin regulamente specifice includ eficiența energetică și cerințele privind informația despre produs. Proiectul promovează interesul public de a asigura alinierea cadrului normativ național la acqius-ul comunitar privind proiectarea ecologică pentru produsele reglementate. La fel, sunt prezentate beneficiile anticipate ale proiectului, estimarea consecințelor, precum și impactul proiectului asupra sectorului privat. | | |
| **9.Constatările expertizei de compatibilitate** | | |
| Proiectul Regulamentului, întrucât conține norme privind armonizarea legislației naționale cu legislația Uniunii Europene, a fost supus expertizei de compatibilitate cu legislația Uniunii Europene de către Centrul de Armonizare a Legislației, care a prezentat obiecții de ordin tehnic și de compatibilitate, iar în rezultatul analizei, majoritatea din acestea au fost luate în considerare și reflectate în sinteza obiecțiilor și propunerilor la proiect. | | |
| **10.Constatările expertizei juridice** | | |
| Proiectul a fost supus expertizei juridice, conform art.37 din Legea nr.100/2017 cu privire la actele normative, care menționează că proiectul este elaborat în scopul stabilirii cerințelor în materie de proiectare ecologică pentru produsele reglementate, procedurile de evaluare a conformității și procedura de verificare în scopul supravegherii pieței, iar raționamentele prezentate în nota informativă reflectă motivul emiterii actului normativ. Comentariile și obiecțiile cu privire la rigorile normative au fost acceptate și incluse în sinteza obiecțiilor și propunerilor la proiect. | | |
| **11.Constatările altor expertize** | | |
| Analiza Impactului de Reglementare a proiectului a fost susținută în cadrul ședinței din 09.07.2024 a Grupului de Lucru al Comisiei de Stat pentru reglementarea activității de întreprinzător.  De asemenea, Proiectul Hotărârii de Guvern a fost susținut în cadrul ședinței Grupului de Lucru al Comisiei de Stat pentru reglementarea activității de întreprinzător în data de 06.08.2024. | | |

**Ministrul Energiei Victor PARLICOV**

1. UNFCCC, “National Communication submissions from Annex I Parties.” https://unfccc.int/non-annex-I-NCs Non- [↑](#footnote-ref-1)
2. UNFCCC, “Biennial Update Report Submissions from Non-Annex I Parties.” https://unfccc.int/BURs [↑](#footnote-ref-2)
3. [↑](#footnote-ref-3)